Source: http://www.otazkyodpovede.sk/sk/otazky/vecny-register/faktura
Timestamp: 2020-04-06 15:46:32+00:00
Document Index: 3527541

Matched Legal Cases: ['§ 4', '§ 5', '§ 69', '§ 7', '§ 4', '§ 58', '§ 49']

Faktúra | otazkyodpovede.sk
Otázky s vecným pojmom: Faktúra
počet otázok s vecným pojmom : 365
ID3490	| 08.08.2019	 | Ing. Marián Drozd
Platiteľ (slovenská firma registrovaná podľa § 4 zákona o DPH) fakturuje inému platiteľovi (zahraničná PO registrovaná na Slovensku podľa § 5 zákona o DPH) nasledovné: Kompletná výstavba, inštalácia, montáž etylén nádrže v Bratislave- v priemyselnom areáli Slovnaftu. Otázkou je, či tieto stavebné práce patria do sekcie F CPA klasifikácie, t. j. bude sa aplikovať § 69 ods. 12 zákona o DPH?
ID3487	| 08.08.2019	 | Ing. Marián Drozd
Zdaniteľná osoba podniká v oblasti sprostredkovania prepravy od apríla 2019. Najprv bola registrovaná podľa § 7a a po dosiahnutí zákonného obratu sa stala platiteľom dane podľa § 4 zákona o DPH dňom 12. 7. 2019. Vieme, že podľa § 58 zákona o DPH môže odpočítať daň viažucu sa k tovarom a službám, ktoré nadobudla alebo prijala ako zdaniteľná osoba pred dňom, keď sa stala platiteľom za splnenia zákonných podmienok. V tomto období (pred registráciou) mala, okrem iných výdavkov aj tuzemské došlé faktúry od platiteľov DPH (so slovenskou DPH), ale zároveň vystavovala aj vyšlé faktúry (samozrejme bez DPH) za sprostredkovanej prepravy. Otázka je, či má právo aj na odpočítanie dane pri registrácii z týchto prijatých prepravných služieb z obdobia do 12. 7. 2019?
ID3436	| 27.05.2019	 | Ing. Marián Drozd
Prenajímame priestory na uskladnenie náradia francúzskej spoločnosti s francúzskym IČ DPH, na Slovensku nie sú registrovaní. Priestory sú na Slovensku a spoločnosť ich využíva na uskladnenie náradia, ktoré využíva na stavbe. Máme im nájom faktúrovať so slovenskou DPH, keďže priestory sú na Slovensku ? Je tento postup správny?
ID3406	| 02.04.2019	 | Ing. Anton Kolembus
Sme obchodná firma, mesačný platiteľ dane z pridanej hodnoty (DPH). Objednali sme si spotrebný materiál, ktorý využívame pri našej podnikateľskej činnosti. Dodávateľská firma je z Taiwanu, materiál nám bol dodaný v 03/2019, colný deklarant nám vyrubil clo + DPH, ktoré boli tiež zaplatené v 03/2019.
Je naša úvaha správna, že uvedená faktúra za dovoz materiálu nepodlieha „samozdaneniu“ a ani sa neuvádza v kontrolnom výkaze DPH ani v daňovom priznaní za 03/2019?
Zaplatenú DPH si môžeme „odpočítať“ podľa ust. § 49 zákona č. 222/2004 Z. z. o dani z pridanej hodnoty v z. n. p. a uviesť v daňovom priznaní DPH na riadku 24, prípadne 25? Je treba ju uviesť aj do kontrolného výkazu DPH?
Faktúra zo zahraničia s DPH pre platiteľa DPH
ID3400	| 21.03.2019	 | Ing. Anton Kolembus
Slovenský platiteľ DPH obdržal od zahraničného platiteľa DPH faktúru so zahraničnou DPH. Faktúra bola za tovar. Aké má povinnosti slovenský platiteľ DPH? Má uvedený tovar tzv. samozdaniť? Ako ju správne zaúčtovať a vykázať v DP DPH a KV? Môže si požiadať o vrátenie DPH z ČS dodávateľa? Zaúčtovať 504AE, 548AE/321AE a predpis na vrátenie DPH vo výške DPH 378AE/648AE? Je to správne?